Europarlamendi valimised kell 9.45: Taeblas on valijaid hõredalt
#000000
Kairi Korpe valimiskabiinis aega ei raisanud, sest isik, kelle poolt ta hääletas – Marina Kaljurand – oli juba enne jaoskonda tulekut teada. Foto. Urmas Lauri
#000001
Valimispäeva hommik Taeblas on kõle ja vihmane. Kell on veidi üle üheksa. Taebla vallamaja fuajees on valimiskomisjon üles rivistunud. Valijaid pole. Ruum on tühi. Esimese pool tunniga on valimas käinud kaheksa inimest, nimekirjas on 1145 valijat.
#000002
Esimene valija saabis neli minutit pärast üheksat, aga käijaid on vähe. Hõredamalt kui kohalikel ja Riigikogu valimistel.
#000003
Valimiskomisjoni liige Riina Müüripeal arvab, et hea kui 40 õhtuks protsenti ära tuleb.
#000004
“Väga tööd ei ole jah,” nendib valimiskomisjoni esimees Kaido Lillemägi.
#000005
Koos eelvalimistega on Taeblas valimas käinud vilets viis protsenti.
#000006
Need, kes on käinud, teevad kärmesti. Juttu puhuma ei jää, sedel kasti ja minema.
#000007
“Igaüks on oma mõtetes. Kodutöö on tehtud. Väga kiiresti käib. Keegi pastakat imema ei jää,” ütleb valimiskomisjoni liige Aivar Kalamees.
#000008
Ise ta veel valinud ei ole. “Aga see saab toimuma,” ütleb Kalamees ja lubab valida Reformierakonda. “Mõnda jutumeest sealt.”
#000009
Kell 9.49 keerab vallamaja ette kaks autot jutti, siis veel kaks. Tullakse, võetakse sedel, kähku valimiskabiini ja jälle välja, sedel kasti ja minema.
#000010
Korpe on jälginud valimisdebatte ja selle järgi otsuse langetanud. Kaljuranna valis ta mitte erakonna, vaid isiku järgi. “Riigikogu valimistel ma sotse ei valinud,” ütleb Korpe.
#000012
Kalamees räägib telefoniga, keegi tellib valimiskasti koju.
#000013
“Kella kahe ajal tuleme,” ütleb Kalamees. “Teame-teame, me oleme teie juures enne ka käinud.”
#000014
Kell 10.17 on Taeblas valimas käinud paarkümmend inimest. Vallamaja ette pöörab veel kaks autot. “Nüüd läheb rabelemiseks,” ütleb Müüripeal aknast välja vaadates.
#000015
Kairi Korpe valimiskabiinis aega ei raisanud, sest isik, kelle poolt ta hääletas - Marina Kaljurand - oli juba enne jaoskonda tulekut teada. Foto. Urmas Lauri
#000016
Mikser otsustas europarlamenti minna ja sotside esimeheks ei kandideeri
#000017
Europarlamendi valimised kell 9.03 ja 18.39: Haapsalu kolledžis jagus valijaid kogu päevaks
#000018
Europarlamendi valimised kell 17.25: Paliveres tilgub valijaid nagu vihma
#000019
Europarlamendi valimised kell 16.27: Martna rahvas aktiivsem kui viis aastat tagasi
#000020
Europarlamendi valimised kell 15.29: Kullamaal nähti kaht noort valijat
#000021
Europarlamendi valimised 14.26: Ristil kas paki järele või valima
#000022
Uluotsa haual kõlab tema raadioüleskutse
#000024
Järvan tahab paindlikku universaalteenust juba tänavu aprillist
#000031
Kontrolli, kas dokumendid kehtivad ja PIN-koodid on olemas
#000032
Kuulutused, teated ja muu info saada Lääne Elu üldaadressil info@le.ee.
#000037